**CSENGŐD KÖZSÉG POLGÁRMESTERE**

**ELŐTERJESZTÉS**

(a Képviselő-testület 2018. november 27-ei ülésére)

**TÁRGY: az egyes szociális ellátási formák szabályozásáról szóló rendelet MÓDOSÍTÁSA**

Csengőd község képviselő-testületének az egyes szociális ellátási formák szabályozásáról szóló 2/2015. (II.27.) önkormányzati rendelete (továbbiakban: Szoc. rendelet) szabályozza az önkormányzat hatáskörébe tartozó pénzbeli és természetbeni ellátásokat és az önkormányzat által biztosított személyes gondoskodási formákat.

A Szoc. rendelet 3.§ (1) bekezdése szerint az önkormányzat pénzbeli ellátásként rendkívüli települési támogatást nyújt.

A Szoc. rendelet 6.§ (1) bekezdése szerint eseti jelleggel vagy meghatározott időszakra havi rendszerességgel rendkívüli települési támogatásban lehet részesíteni azt a személyt,

1. aki létfenntartást veszélyeztető rendkívüli élethelyzetben vagy időszakosan vagy tartósan létfenntartási gondokkal küzd és
2. akinek a családjában az egy főre számított havi jövedelem nem haladja meg az öregségi nyugdíj mindenkori legkisebb összegének 130 %-át, vagy rendkívüli, indokolt élethelyzet esetén az öregségi nyugdíj mindenkori legkisebb összegének 200 %-át.

A rendkívüli települési támogatás csak rendkívüli élethelyzetre vagy létfenntartási gondok mérséklésére adható, amely a létfenntartást igyekszik biztosítani.

A Szoc. rendelet 6.§ (2) bekezdése szerint rendkívüli települési támogatás nyújtható különösen:

1. halálesethez,
2. elemi kár elhárításához,
3. közüzemi díjhátralék kifizetéséhez,
4. gyógyszerköltséghez,
5. tartós, legalább 30 napos kórházi kezelés, táppénz miatti jövedelem-kieséshez,
6. iskoláztatáshoz,
7. gyermek étkeztetési térítésdíjának megtérítéséhez,
8. gyermek fogadásához,
9. tüzelőhöz,
10. egyéb létfenntartást veszélyeztető rendkívüli élethelyzethez.

A Képviselő-testület tárgyalja a köztemetőkről és a temetkezés rendjéről szóló önkormányzati rendelet-tervezetet. A rendelet-tervezet a temetési hely megváltásának, újraváltásának díjait tartalmazza. A rendelet-tervezet alapján a díjak 2019. január 1. napjától a hatályos díjakkal szemben 25%-kal emelkednek.

Erre tekintettel szükségesnek tartom, hogy a Szoc. rendelet 6.§ (10) bekezdésének módosítását az díjemeléssel azonos tartalommal.

A fentiek alapján javasolom, hogy a Képviselő-testület a rendelet módosítását a rendelet-tervezetben foglaltak szerint fogadja el.

**C s e n g ő d, 2018. november 23.**

 **Lajter Ferenc sk.**

 polgármester

**CSENGŐD KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**..…/2018. ( ) önkormányzati rendelete**

**az egyes szociális ellátási formák szabályozásáról szóló**

**2/2015. (II.27.) önkormányzati rendelete módosításáról**

*(Tervezet)*

Csengőd Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 25.§ (3) bekezdésének b) pontjában, 32. § (1) és (3) bekezdéseiben, 45. § (3) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8a. pontjában meghatározott feladatkörében eljárva a Szociális Bizottság és Ügyrendi Bizottság véleményének kikérésével a következőket rendeli el:

**1.§**

A Csengőd Község Önkormányzatának Képviselő-testülete az egyes szociális ellátási formák szabályozásáról szóló 2/2015. (II.27.) önkormányzati rendelet 6. § (10) bekezdése helyébe az alábbi rendelkezés lép :

„Az elhunyt személy eltemettetésének költségeihez való hozzájárulásként megállapított rendkívüli települési támogatás összege legfeljebb 50.000,- Ft. lehet.”

**2.§**

Ez a rendelet 2019. január 1. napján lép hatályba.

A**z egyes szociális ellátási formák szabályozásáról szóló**

**2/2015. (II.27.) önkormányzati rendelete módosításáról szóló**

 **rendelet-tervezet általános indokolása:**

A szociális igazgatásról és szociális ellátásokról szóló 1993. évi III. törvény ( a továbbiakban: Szt.) a pénzbeli és természetbeni ellátások szabályozására több ponton ad felhatalmazást a települési önkormányzat számára.

Az Szt. 32. § (3) bekezdése alapján a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Figyelembe vettük a jogszabályszerkesztésről szóló 6/2009. (XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

**A rendelet-tervezet részletes indokolása:**

**Az 1. §-hoz**

A rendelet-tervezet 1. §-a tartalmazza Az egyes szociális ellátási formák szabályozásáról szóló 2/2015. (II.27.) önkormányzati rendelete alapján halálesethez nyújtott rendkívüli települési támogatás mértékét.

A 2. §-hoz

A hatályba léptető rendelkezést tartalmaz ez a szakasz.

**HATÁSVIZSGÁLATI** **LAP**

**CSENGŐD KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**..…/2018. ( ) önkormányzati rendelete**

**az egyes szociális ellátási formák szabályozásáról szóló**

**2/2015. (II.27.) önkormányzati rendelete módosításáról**

1. **Társadalmi hatások**

A társadalom résztvevői részére a megfelelő jogosultság megléte esetén a támogatás segítséget nyújt a haláleset esetén fellépő rendkívüli élethelyzetben.

1. **Gazdasági, költségvetési hatások**

A rendelet megalkotása az önkormányzat költségvetésében előreláthatólag költségnövekedést eredményez

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A többletfeladatot nem jelent a rendeletmódosítás.

1. **A jogszabály megalkotásának szükségessége, a jogalkotás elmaradásának várható következmények**

Képviselő-testület tárgyalja a köztemetőkről és a temetkezés rendjéről szóló önkormányzati rendelet-tervezetet. A rendelet-tervezet a temetési hely megváltásának, újraváltásának díjait tartalmazza. A rendelet-tervezet alapján a díjak 2019. január 1. napjától a hatályos díjakkal szemben 25%-kal emelkednek. Erre tekintettel szükséges a Szoc. rendelet 6.§ (10) bekezdésének módosítása.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges tárgyi, személyi, szervezeti és pénzügyi feltételek rendelkezésre állnak.